**Ghidul solicitantului – *Orașul în mișcare***

Finanțare nerambursabilă pentru proiecte și programe sportive

Acest ghid cuprinde instrucțiuni de completare a formularului online de solicitare a finanțării nerambursabile pentru apelul *Orașul în mișcare* organizat de Centrul de Proiecte al Municipiului Timișoara în 2022.

În **Regulament** și **Anunțul apelului** găsiți informații detaliate despre această sesiune de finanțare: scop, obiective, criterii, caracteristici, priorităţi, buget, eligibilitatea solicitanţilor şi alte informaţii specifice referitoare la finanțarea nerambursabilă a programului pentru comunitate.

Un solicitant poate depune **maxim o propunere** în cadrul acestui apel de finanțare.

În formularul online veți găsi trei secțiuni:

1. **Date despre solicitant**
2. **Cererea de finanțare**
3. **Anexele la cererea de finanțare**

Înainte de a completa formularul, vă recomandăm să vă organizați fișierele și conținutul cererii de finanțare, astfel încât să le puteți încărca eficient.

Formularul online vă permite salvarea intermediară a conținutului deja completat și continuarea ulterioară a completării. Dacă apăsați pe butonul “Salvează” veți primi prin e-mail un link unic pe care veți putea reveni pentru a continua completarea formularului.

**1. Date despre solicitant**

**Date de identificare**

* Denumire
* CIF
* IBAN
* Adresa legală a organizației
* Adresă de corespondență
* Telefon
* E-mail
* Website
* Social media
* Am mai beneficiat de finanțare nerambursabilă din partea Centrului de Proiecte

Bifă***Da/Nu***

Dacă alegeți varianta ***Nu***, atașați următoarele:

* **Certificatul de înregistrare fiscală (CIF)** de la Agenția Națională de Administrare Fiscală (ANAF)

PDF / max. 5 MB **<upload>**

* **Certificat de Identitate Sportivă (CIS)**

PDF / max. 5 MB **<upload>**

Dacă alegeți varianta ***Da***, încărcarea fișierelor de mai sus este opțională.

**Date despre reprezentatul legal**

* Prenume
* Nume
* Calitatea (ex.: președinte, director, etc.)
* Telefon
* E-mail

**Date despre responsabilul financiar**

* Prenume
* Nume
* Calitatea (ex.: contabil, trezorier etc.):
* Telefon
* E-mail

**Date despre coordonatorul proiectului**

* Prenume
* Nume
* Telefon
* E-mail

# 

**2. Cerere de finanțare**

* **Tipul propunerii**

*Proiect sau program.*

* **Titlul propunerii** (maxim 50 de caractere):

*O denumire clară și scurtă.*

* **Sumarul propunerii** (maxim 300 de cuvinte):

*Descrieți succint proiectul/programul punctând activitățile principale pentru care solicitați finanțare. Această sinteză e importantă atât pentru evaluare cât și pentru comunicarea publică a proiectului în cazul în care va fi finanțat.*

* **Perioada de implementare** (max. 100 de cuvinte):

*Intervalul calendaristic și datele principale de desfășurare a activităților proiectului.*

* **Valoarea totală a propunerii , în lei:**

*Valoarea totală a proiectului/programului este suma valorii finanțării nerambursabile solicitate și a valorii cofinanțării, din surse proprii și/sau atrase. Valoarea totală cuprinde cheltuielile eligibile necesare.*

* **Valoarea finanțării nerambursabile solicitate, în lei:**
* **Valoarea cofinanțării din surse proprii și/sau atrase, în lei:**
* **Procentul co-finanțării din surse proprii și/sau atrase:**

(min. 10% din valoarea totală a proiectului/programului)

*Anexați la rubrica „Alte documente relevante” oferte de preț ce stau la fundamentarea bugetului, pe lângă Anexa 1.2 - Nota de fundamentare a bugetului*

* **Prezentarea solicitantului** (maxim 300 de cuvinte):

*Descrieți organizația dvs. și scopul principal pe care îl are aceasta. Descrieți experienţa în derularea de proiecte și activități în domeniul pentru care aplicați. Descrieți modul în care contribuiți la contextul local prin activitatea organizației.*

* **Echipa de implementare** (max. 700 de cuvinte):

*Numiți persoanele și descrieți rolurile și responsabilitățile lor în echipă. Atașați propunerii de proiect CV-urile acestor persoane. Exemple de roluri: coordonatorul proiectului, responsabil financiar, foto-video, responsabil PR, designer ș.a.*

* **Parteneriate** (max. 300 de cuvinte):

*Descrieți partenerii și profilul lor organizațional, menționând contribuția și responsabilitățile asumate în proiect de către aceștia. Pentru încheierea de parteneriate puteți folosi modelul descrise în Anexa 1.3.*

* **Scopul propunerii** (max. 200 de cuvinte):

*Enunțați scopul pe care îl urmăriți prin acest proiect sau program.*

* **Obiectivele propunerii** (max. 800 de cuvinte):

*Listați obiectivele specifice ale proiectului sau programului. Acestea trebuie să fie tangibile, realiste, relevante scopului și măsurabile.*

* **Justificarea propunerii** (max. 700 de cuvinte):

*Relevanța față de obiectivele specifice programului de finanțare stabilite de Centrul de Proiecte. De ce este acest proiect necesar? Ce nevoi și oportunități adresează proiectul / programul, care pot fi îndeplinite prin activitățile planificate care pot aduce beneficii participanților și zonei în care se derulează?*

* **Activitățile proiectului** (max. 2500 de cuvinte):

*Enumerați activitățile proiectului, numerotându-le. Folosiți pentru fiecare activitate structura următoare:*

***Activitatea 1***

*Titlul activității:*

*Obiectivul specific al activității:*

*Descrierea activității:*

*Tipurile de beneficiari direct implicați în activitate și numărul lor:*

*Tipurile de beneficiari indirecți/public și nr. lor*

*Data activității:*

*Locul de desfășurare a activității:*

*Costul total al activității:*

***Activitatea 2***

*Titlul activității:*

*Obiectivul specific al activității:*

*Descrierea activității:*

*Tipurile de beneficiari direct implicați în activitate și numărul lor:*

*Tipurile de beneficiari indirecți/public și nr. lor*

*Data activității:*

*Locul de desfășurare a activității:*

*Costul total al activității:*

***Adaugă activitate… +***

* **Beneficiari direcți** (max. 300 de cuvinte):

*Descrieți beneficiarii direcți ai proiectului sau programului și motivați alegerea lor.*

* **Număr total de beneficiari direcți**: (doar cifre)
* **Beneficiari indirecți** (max. 300 de cuvinte):

*Descrieți beneficiarii indirecți ai proiectului / programului și modurile în care proiectul / programul îi afectează.*

* **Număr total de beneficiari indirecți**: (doar cifre)
* **Metode pentru atragerea cetățenilor înspre practicarea sportului** (max. 700 de cuvinte):

*Cum veți încuraja și facilita participarea oamenilor la activități sportive? Care este abordarea pentru practicarea sportului în rândul copiilor, vârstnicilor, cetățenilor, sportivilor amatori sau de performanță, sau persoanelor cu nevoi speciale? Cum veți crește interesul pentru mișcare? Cum veți mări baza de selecție pentru activități sportive în aria de desfășurare / derulare a proiectului sau programului?*

* **Rezultate și impact** (max. 700 de cuvinte):

*Descrieți rezultatele calitative și cantitative urmărite în raport cu obiectivele proiectului. Descrieți impactul dorit, identificați și cuantificați indicatori de impact din următoarele puncte de vedere:*

*i) accesibilizarea activităților sportive pentru amatori, copii, vârstnici și persoane cu nevoi speciale*

*ii) acțiuni de responsabilizare a beneficiarilor față de sănătate și corp prin mișcare*

*iii) susținerea dezvoltării vieții sociale din Timișoara prin activități participative de sport în cartiere*

* **Plan de comunicare și documentare** (max. 500 de cuvinte):

*Cum veți atrage cetățeni la activități sportive? Cum veți documenta și promova activitățile derulate? Cum veți asigura vizibilitate pentru activități, pentru organizația dvs. și pentru finanțatori? Ce mijloace de comunicare mass-media folosiți?*

* **Sustenabilitate** (max. 500 de cuvinte):

*Care sunt activitățile din proiect / program care pot fi continuate după încheierea finanțării nerambursabile? Cum veți genera sustenabilitate, cum veți atrage sponsorizări sau susținere din partea comunității?*

* **Alte mențiuni relevante** (max. 300 de cuvinte):

*Enumerați alte informații pe care le considerați relevante pentru proiect sau program.*

**3.****Documente ce însoțesc cererea de finanțare**

| **Documente obligatorii ce însoțesc cererea de finanțare** |
| --- |
| * Anexa 1.1 – Bugetul de venituri și cheltuieli, completat în lei, **utilizând formularul pus la dispoziție de autoritatea finanțatoare** și urmând specificațiile menționate în cadrul acestuia, precum și în cadrul prezentului regulament, **semnat și datat**; |
| * Anexa 1.2 – **Nota de fundamentare a bugetulu**i, semnată și datată; |
| * Anexa 1.3 – Declarația de parteneriat, completată cu datele relevante și **semnată de către partener**, urmărind structura informațiilor pusă la dispoziție de autoritatea finanțatoare; |
| * Anexa 1.4 – Declarația pe propria răspundere privind eligibilitatea solicitantului, **utilizând formularul pus la dispoziție de autoritatea finanțatoare**, **semnată și datată**; |
| * **Portofoliu de activitate** **cu maxim 5 acțiuni sau proiecte derulate în ultimii 3 ani**. Acestea vor fi numite și însoțite de: fotografii, ce buget au avut, numere de beneficiari, loc, dată; |
| * **CV-urile membrilor echipei de proiect:** coordonator, responsabil financiar, specialist PR, antrenor, designer, operator foto-video sau alți specialiști implicați în derularea proiectului; |
| * **Certificat de Identitate Sportivă (CIS)**; |
| * **Certificatul de înregistrare fiscală (CIF)** de la Agenția Națională de Administrare Fiscală (ANAF) dacă solicitantul nu a mai beneficiat de finanțare de la Centrul de Proiecte în trecut; |
| * Alte documente pe care solicitantul le consideră relevante pentru proiect / program - ex. materiale promoționale, link-uri, strategii organizaționale, etc. |

**Bifă GDPR** / Sunt de acord ca datele cu caracter personal completate în acest formular să fie folosite și prelucrate de către Centrul de Proiecte al Municipiului Timișoara în scopul înscrierii proiectului, conform normelor de protecție a datelor cu caracter personal în vigoare.

Succes!

Echipa Centrului de Proiecte al Municipiului Timișoara